หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
16 ก.ค. 2558

BTS : รถด่วนขบวนสุดท้าย แนวรับ 9.90 บาท แนวต้าน 10.60 บาท
ประเด็นวิเคราะห์:
– BTS หลังจากเคลื่อนไหวแน่นิ่งในกรอบ 9.90 – 10.20 บาท มานานแรมเดือน ในที่สุดวานนี้ก็เริ่มมีบางจังหวะที่ขึ้นผ่านแนวต้าน 10.20 บาท ขึ้นได้ แม้สุดท้ายจะโดนกดลงมาปิดที่ 10.20 บาท ก็ตาม มองว่าเป็นสัญญาณดีเล็กๆที่อาจเห็นราคามีโอกาสจะดีดตัวได้ในระยะถัดไป
– ขณะที่หากย้อนดูที่ MACD ก็เริ่มส่งสัญญาณบวกเช่นกัน เพราะนอกจากสามารถทำจังหวะยกฐานตามแนว a-b-c ได้แล้วหากวันนี้ราคาปิดเหนือระดับ 10.30 บาท จะทำให้เกิดสัญญาณบวกจาก MACD ที่ตัดเส้น Signal Line มายืนยันได้ด้วย ซึ่งจะทำให้ราคาอยู่ใน Momentum ขึ้นต่อ โดยมีเป้าหมายระยะสั้นที่ 10.60 บาทหากผ่านได้มีโอกาสขึ้นทดสอบแนวต้านถัดไปที่ 11.00 บาท
– ซื้อ โดยมีเป้าหมายทำกำไรระยะสั้น 10.60 บาทหรือหากถือยาวมีโอกาสลุ้นขึ้นทดสอบแนวต้านที่ 11.00บาท และตั้งจุดตัดขาดทุนที่ 9.90 บาท
 